טיגי הטיגריס

טיגי הטיגריס (באנגלית: Daniel Tiger's Neighborhood) היא סדרה אמריקאית-קנדית מונפשת לילדים בגילאי הגן שנוצרה על ידי אנג'לה סנטומרו. הסדרה שודרה לראשונה בערוץ PBS Kids ב-3 בספטמבר 2012, אחת עשרה שנים לאחר סיום התוכנית "השכונה של מר רוג'רס" עליה היא מבוססת. דמויות הסדרה הן הדמויות שהופיעו במקור בתוכנית "השכונה של מר רוג'רס". הסדרה היא בת 4 עונות ו-105 פרקים באורך 11 דקות כל אחד.

הסדרה נועדה לעזור לילדים בגיל הרך לפתח אינטליגנציה רגשית, וללמוד מיומנויות חברתיות ויכולות למידה.

בישראל הסדרה שודרה לראשונה בערוץ הופ! ובערוץ לולי בשנת 2012.

 תקציר העלילה 
עלילת הסדרה מתמקדת בטיגי הטיגריס, טיגריס אנתרופומורפי בן ארבע, סקרן וידידותי בעל דמיון רב, אשר לומד כיצד להתייחס לחוויות היומיומיות שהוא עובר באופן חיובי. לאורך הסדרה טיגי עוסק בנושאים כמו אדיבות, אמפתיה, חוסן, סבלנות ופתרון בעיות באמצעות שירים, סיפורים ואינטראקציות עם בני משפחה וחברים.

מאפיין מרכזי בסדרה הוא האופן בו טיגי מדבר ישירות אל הצופים, בדומה לאופן בו פרד רוג'רס עשה זאת בתוכנית "בשכונה של מר רוג'רס".

הלקח המרכזי בכל פרק מסוכם לרוב בסוף הפרק בשיר קצר אשר מקל על הילדים לזכור את המסר וליישם אותו בחייהם.

 דמויות 
 משפחת הטיגריסים 
 טיגי הטיגריס (Daniel Tiger) – הדמות הראשית. טיגי הוא טיגריס אנתרופומורפי בן ארבע אשר לובש סוודר אדום ונעלי ספורט אדומות, בהשראת התלבושת של פרד רוג'רס בתוכנית "השכונה של מר רוג'רס". טיגי הוא סקרן, ידידותי ואדיב והוא אוהב במיוחד ללמוד דברים חדשים.
 אמא טיגריס (Mom Tiger) – אמו של טיגי הטיגריס אשר לאורך הסדרה מלמדת אותו שיעורים חשובים לחיים.
 אבא טיגריס (Dad Tiger) – אביו של טיגי הטיגריס אשר לאורך הסדרה מלמד אותו שיעורים חשובים לחיים.
 מימי (Baby Margaret) – אחותו הקטנה של טיגי הטיגריס.

 חבריו של טיגי 
 הנסיך ידידיהו (Prince Wednesday) – נסיך שובב וחברו של טיגי הטיגריס. הנסיך ידידיהו הוא מחבריו הטובים ביותר של טיגי.
 העלמה אלינה (Miss Elaina) – חברתו של טיגי הטיגריס.
 צוף הינשוף (O the Owl) – ינשוף כחול קטן שנועל נעלי התעמלות ירוקות וחברו של טיגי הטיגריס. אוהב במיוחד לקרוא ספרים.
 החתולה קתרינה (Katerina Kittycat) – חתולה וחברתו של טיגי הטיגריס. אוהבת במיוחד לרקוד.

 דמויות מבוגרים 
 המלך פריידיי ה-13 (King Friday XIII) - שליט שכונת Make-Believe ואביו של הנסיך ידידיהו.
 המלכה שרה (Queen Sara) - אמו החביבה והאכפתית של הנסיך ידידיהו.
 הגננת נינה (Teacher Harriet) - הגננת של טיגי אשר מסייעת לילדים ללמוד באמצעות שירים ומשחקים.
 מר מקפילי (Mr. McFeely) - איש המשלוחים שפועל בשכונה.

 שידור 

פרסים ומועמדויות
שנהפרסקטגוריהמועמד (ים)תוצאהמקורות2023פרסי TCAהישג יוצא דופן בתוכנית ילדיםטיגי הטיגריס
צוות המדבבים בהפקת הדיבוב העברי
הדיבוב המקורי לעברית הופק בין בשנים 2012 עד 2021 ובוים על ידי תמי ברק, גדי לוי ודור סרוגו.

בגרסה העברית השתתפו בדיבוב הדמויות:
 רום קלטר (טיגי הטיגריס בין השנים 2012 עד 2013)
 יובל חופי (טיגי הטיגריס בשנת 2017)
 מאיה מיטלפונקט (טיגי הטיגריס בשנת 2021)
 הדר שחף-מעיין (אמא טיגריס)
 בר מיניאלי (צוף)
 תמי ברק (הגננת נינה)
 שחר קדוש (הנסיך ידידיהו)
 מאיה לבני
 גדי לוי
 מתי אטלס
 אורנה כץ
 צביקה פורמן
 לורן סביר
 לירון לב
 נעמי פרומוביץ'
 אורה שולמן
 איילה פלדמן
 גילן שחף
 יהונתן מגון
 מייה קדוש

קישורים חיצוניים




 הערות שוליים 

קטגוריה:סדרות טלוויזיה אמריקאיות לילדים
קטגוריה:סדרות טלוויזיה קנדיות לילדים
קטגוריה:סדרות הנפשה אמריקאיות
קטגוריה:סדרות הנפשה קנדיות
קטגוריה:ערוץ לולי: סדרות
קטגוריה:סדרות PBS Kids
קטגוריה:ערוץ הופ!: תוכניות רכש
קטגוריה:סדרות על יונקים
קטגוריה:סדרות טלוויזיה אמריקאיות שעלו לשידור בשנת 2012